รัฐบาลไทย-ข่าวทำเนียบรัฐบาล-รอง นรม. พล.อ. ฉัตรชัยฯ ติดตามการปฏิบัติราชการของกลุ่มจังหวัดภาคใต้ฝั่งอ่าวไทย
วันศุกร์ที่ 2 มีนาคม 2561
รอง นรม. พล.อ. ฉัตรชัยฯ ติดตามการปฏิบัติราชการของกลุ่มจังหวัดภาคใต้ฝั่งอ่าวไทย
รองนายกรัฐมนตรีประชุมติดตามการปฏิบัติราชการในพื้นที่เขตตรวจราชการที่ 6 (จังหวัดสุราษฎร์ธานี ชุมพร  นครศรีธรรมราช และพัทลุง)
วันนี้ (28 กุมภาพันธ์ 2561) เวลา 09.30 น. พลเอก ฉัตรชัย สาริกัลยะ รองนายกรัฐมนตรี ได้เดินทางไปประชุมร่วมกับผู้ว่าราชการจังหวัด รองผู้ว่าราชการจังหวัด และหัวหน้าส่วนราชการที่เกี่ยวข้อง ในภูมิภาคพื้นที่เขตตรวจราชการที่ 6 (จังหวัดสุราษฎร์ธานี ชุมพร นครศรีธรรมราช และพัทลุง) ของกลุ่มจังหวัดภาคใต้อ่าวไทย ณ ห้องประชุมกาบบัว ชั้น 5 ศาลากลางจังหวัดพัทลุง เพื่อรับทราบและติดตามการปฏิบัติราชการ จากผู้ว่าราชการจังหวัดทั้ง 4 จังหวัด ในการนําเสนอผลการดําเนินงานตามแผนงาน/โครงการตามแผนพัฒนากลุ่มจังหวัดภาคใต้ฝั่งอ่าวไทย ตลอดจนผลการดําเนินงานของจังหวัด ในประเด็นต่าง ๆ อาทิ การดําเนินงานตามแผนงาน/โครงการของจังหวัด การดําเนินงานตามนโยบายสําคัญของรัฐบาล (ความเหลื่อมล้ําของสังคมและการสร้างโอกาสเข้าถึงบริการของรัฐ) การขับเคลื่อนการพัฒนาตามโครงการไทยนิยมยั่งยืนของจังหวัด ผลการดําเนินงานตามข้อสั่งการของนายกรัฐมนตรี ปัญหาสําคัญและแนวทางการแก้ไขปัญหาของจังหวัด การขอรับการสนับสนุนงบประมาณ
โอกาสนี้ รองนายกรัฐมนตรี ได้มอบนโยบายและแนวทางการปฏิบัติราชการในพื้นที่เขตตรวจราชการที่ 6 แก่ผู้เข้าร่วมประชุมฯ ทุกคน ว่า การตรวจราชการในวันนี้ เป็นการมาเพื่อตรวจเยี่ยมจังหวัดในกลุ่มจังหวัดภาคใต้ฝั่งอ่าวไทยเป็นครั้งแรก และที่กําหนดให้เป็นจังหวัดพัทลุง เพราะเห็นว่าเป็นจังหวัดที่มีความสําคัญ รวมทั้งเพื่อมารับทราบผลการขับเคลื่อนการพัฒนาตามแผนพัฒนากลุ่มจังหวัดในภาพรวม ฯ ตลอดจนปัญหาอุปสรรคในการดําเนินงานตามแผนงาน/โครงการต่าง ๆ ตลอดจนแนวทางการแก้ไขปัญหาที่สําคัญของจังหวัดที่ดําเนินการไปแล้ว และมีแผนในการแก้ไขปัญหาแบบบูรณาการอย่างไร รวมทั้งข้อเสนอแนวทางการแก้ไขปัญหาที่ต้องได้รับการช่วยเหลือสนับสนุนผลักดัน เพื่อให้มีการพัฒนาที่มีความสอดคล้องกับแผนพัฒนาภาคใต้ฝั่งอ่าวไทย ในการพัฒนาด้านการเกษตร อาทิ ยางพารา ปาล์มน้ํามัน ประมง การพัฒนาด้านการท่องเที่ยว การบริหารจัดการน้ําและสิ่งแวดล้อม การส่งเสริมและพัฒนาคุณภาพชีวิตของประชาชน ขณะเดียวกัน เพื่อจะได้มีการหารือร่วมกันกําหนดแนวทางแก้ไขปัญหาสําคัญต่าง ๆ ของจังหวัด พร้อมทั้งให้คําแนะนําช่วยเหลือ ส่งเสริมสนับสนุนให้มีการประสานราชการเพื่อให้เกิดการบูรณาการ การทํางานร่วมกันระหว่างจังหวัด กลุ่มจังหวัดและหน่วยงานต่าง ๆ ในการแก้ไขปัญหา รวมทั้งการมีแผนการบริหารจัดการที่ดีตอบโจทย์ความต้องการของพี่น้องประชาชน
พร้อมกล่าวว่า จากการรายงานของผู้ว่าราชการทั้ง 4 จังหวัด ทําให้รับทราบประเด็นปัญหาของแต่ละพื้นที่ และวิธีการจัดการที่แตกต่างกัน มีแผนงาน/โครงการที่สําคัญ มีแผนแก้ไขปัญหาแบบบูรณาการร่วมกัน โดยเฉพาะอย่างยิ่งเรื่องที่มีผลกระทบกับประชาชน ทั้งด้านเศรษฐกิจ สังคม และความมั่นคง หรือผลกระทบในเรื่องทรัพยากรธรรมชาติและสิ่งแวดล้อม และความเป็นอยู่ของประชาชน หากปล่อยปละละเลยอาจเป็นผลเสีย ทําให้ประชาชนได้รับความเดือดร้อน อย่างไรก็ตาม ทั้ง 4 จังหวัด มีจุดแข็งด้านแหล่งท่องเที่ยวที่สวยงาม สามารถสร้างรายได้ให้กับประชาชน สิ่งสําคัญคือต้องมีความสะอาดและปลอดภัยจะทําให้เป็นแหล่งท่องเที่ยวที่มีศักยภาพ
ทั้งนี้ รองนายกรัฐมนตรี ได้เสนอแนะให้จังหวัดมีการดําเนินงาน ดังนี้ 1. โครงการไทยนิยม ยั่งยืน ซึ่งถือเป็นนโยบายสําคัญของรัฐบาลในช่วงนี้ ทุกภาคส่วนและทุกหน่วยงานควรมีการบูรณาการในการสร้างการรับรู้ให้กับประชาชนในทุกด้าน และค้นหาความต้องการที่แท้จริงของประชาชน เพื่อจัดทําโครงการ ตามกรอบการพัฒนาคุณภาพชีวิตและความเป็นอยู่ ทุกจังหวัดต้องขับเคลื่อนโครงการไทยนิยมฯ ให้เกิดผลเป็นรูปธรรม และมีความโปร่งใส 2. การพัฒนาจังหวัด ต้องสอดคล้องกับการพัฒนาภาค มีความเชื่อมโยงกับยุทธศาสตร์ชาติและแผนพัฒนาเศรษฐกิจและสังคมแห่งชาติ และนโยบายของรัฐบาล 3. จังหวัดต้องให้ความสําคัญต่อการมีส่วนร่วมของภาคประชาชน หรือสร้างความร่วมมือในการทํางานของทุกภาคส่วน ที่ภาครัฐดําเนินการร่วมกับภาคเอกชน และภาคประชาชนในพื้นที่ ด้วยกลไกประชารัฐ เพื่อช่วยเหลือประชาชน เกษตรกร ผู้มีรายได้น้อย และผู้ด้อยโอกาสทางสังคม ให้มีรายได้เพิ่มสูงขึ้นหรือสามารถประกอบอาชีพได้ 4. ให้จังหวัดเร่งจัดทําแผนงาน/โครงการเร่งด่วน ที่ขอรับการสนับสนุนประมาณ ในกรอบวงเงินที่ รอง นรม. พล.อ.ฉัตรชัยฯ สามารถอนุมัติได้ เมื่อได้รับการจัดสรรงบประมาณ ขอให้เร่งรัดดําเนินการโดยเร็ว โปร่งใส สามารถตรวจสอบได้ เพื่อบรรเทาปัญหาความเดือดร้อนของประชาชน
ช่วงบ่าย รองนายกรัฐมนตรีและคณะ ได้เดินทางไปเยี่ยมชมกิจกรรมต่าง ๆ ของ “โครงการไทยนิยม ยั่งยืน ศูนย์เรียนรู้สมุนไพร เศรษฐกิจ” ซึ่งอยู่ในอาณาเขตของโรงพยาบาลส่งเสริมสุขภาพ ตําบลบ้านป่าบาก ตําบลทุ่งนารี อําเภอป่าบอน จังหวัดพัทลุง ที่ก่อตั้งเมื่อปี พ.ศ. 2543 จากการรวมตัวของชาวบ้าน ทั้งนี้ เพื่อสร้างรายได้และทําอาชีพเสริมให้กับครอบครัว แก้ปัญหาการว่างงาน ตลอดจนส่งเสริมให้คนในชุมชนใช้สมุนไพรแทนยาแผนปัจจุบัน และใช้เป็นศูนย์เรียนรู้เกี่ยวกับสมุนไพรให้กับนักเรียน นักศึกษา และประชาชนที่สนใจ ที่สําคัญสามารถเชื่อมต่อกับการแพทย์หลักในโรงพยาบาลป่าบอน สอดคล้องกับนโยบายการพัฒนาประเทศไทยของรัฐบาลที่ให้ความสําคัญต่อการพัฒนาการแพทย์แผนไทยและสมุนไพรไทย เพื่อกระตุ้นเศรษฐกิจและสร้างความมั่นคงด้านสุขภาพให้กับประชาชน ตลอดจนสนับสนุนการดําเนินงานตามโครงการพัฒนาเมืองสมุนไพร (Herbal City) มุ่งส่งเสริมการพัฒนาสมุนไพรอย่างครบถ้วน มีการประสานความร่วมมือจากทุกภาคส่วน เพื่อให้เกิดเครือข่ายในการสร้างเสริมระบบภูมิปัญญาทางด้านเวชการ เกิดการอนุรักษ์พันธุ์ไม้สมุนไพรที่หายากให้คงอยู่ เพื่อคนรุ่นหลังจะได้ศึกษาเรียนรู้ต่อไป
จากนั้น รองนายกรัฐมนตรี ได้ทําพิธีเปิดป้าย “โครงการไทยนิยม ยั่งยืน ศูนย์เรียนรู้สมุนไพร เศรษฐกิจ อบต.ทุ่งนารี อําเภอป่าบอน จังหวัดพัทลุง” และพบปะเยี่ยมเยียนประชาชนที่มาร่วมงาน โดยกล่าวว่า ทิศทางของโลกในยุคปัจจุบัน จะให้ความสําคัญกับเรื่องของการดูแลสุขภาพในทุก ๆ ด้าน ซึ่งถือเป็นสิ่งที่ดีที่คนในชุมชนมีอาชีพทําการเกษตร เพื่อจะได้สร้างรายได้ให้กับตนเองและครอบครัว รัฐบาล โดยกระทรวงสาธารณสุข มีนโยบายให้ความสําคัญกับเรื่องดังกล่าว และพร้อมให้การสนับสนุนการปลูกพืชสมุนไพร เพื่อนํามาทําเป็นยารักษาโรค พร้อมกล่าวชื่นชม ศูนย์การเรียนรู้สมุนไพรฯ แห่งนี้ว่า นอกจากสร้างรายได้ให้กับคนในชุมชนแล้ว ยังทําให้ชุมชนมีความเข้มแข็งและสามารถพึ่งพาตัวเองได้อย่างยั่งยืนอีกด้วย
---------------------------
กลุ่มประชาสัมพันธ์และเผยแพร่ สํานักโฆษก